b'\n_START_ARTICLE_\nSkotsk\n_START_SECTION_\nStatus\n_START_PARAGRAPH_\nDet har mange gange v\xc3\xa6ret diskuteret, om skotsk skal regnes som et eget sprog eller som en engelsk dialekt. F\xc3\xb8r Storbritannien blev oprettet i 1707, var det normalt at anse det som et selvst\xc3\xa6ndigt sprog, men af politiske grunde \xc3\xb8nskede mange at g\xc3\xa5 bort fra dette, efter at nationerne blev forenet. _NEWLINE_Den britiske regering anerkender i dag skotsk som et regionalt sprog, og det er registreret som s\xc3\xa5dan i det europ\xc3\xa6iske charter for regionale sprog og minoritetssprog. Begrundelsen for at anerkende skotsk som et sprog og ikke en engelsk dialekt er, at der findes en uafh\xc3\xa6ngig litter\xc3\xa6r tradition, egne ortografiske konventioner (som p\xc3\xa5 grund af manglende regulering er vage p\xc3\xa5 en del punkter) og betydelige forskelle i ordforr\xc3\xa5d og fonologi. Skotsk var ogs\xc3\xa5 officielt sprog for det f\xc3\xb8rste skotske parlament.\n_START_SECTION_\nEksempler\n_START_PARAGRAPH_\nP\xc3\xa5 nettet findes som eksempel p\xc3\xa5 skotsk en musikfil med en middelalderballade sunget p\xc3\xa5 lallans: The Twa Corbies -'